KTB ตั้ง “อินฟินิธัส บาย กรุงไทย” ลุยธุรกิจ Digital Platform
KTB ตั้ง "อินฟินิธัส บาย กรุงไทย" ลุยธุรกิจ Digital Platform
KTB ตั้ง "อินฟินิธัส บาย กรุงไทย" ลุยธุรกิจ Digital Platform
5 ต.ค. 2563

ธนาคารกรุงไทย หรือ KTB ระบุว่า บริษัท กรุงไทย แอดไวซ์เซอรี่ จำกัด (KTBA) ซึ่งเป็นบริษัทย่อยที่ธนาคารถือหุ้นร้อยละ 99.99 และเป็นบริษัทในกลุ่มธุรกิจทางการเงินของธนาคารได้จดทะเบียนจัดตั้งบริษัทย่อยแห่งใหม่ขึ้นจำนวน 1 บริษัท คือบริษัท อินฟินิธัส บาย กรุงไทย จำกัด  ดำเนินธุรกิจ Digital Platform as a Service and Innovation ทุนจดทะเบียน 40 ล้านบาท ชำระเต็มจำนวน เป็นหุ้นสามัญจำนวน 4 ล้านหุ้น มูลค่าหุ้นละ 10 บาท โดย KTBA ถือร้อยละ 99.99 ของทุนจดทะเบียนบริษัท
ทั้งนี้ การทำรายการดังกล่าวได้รับอนุญาตจากธนาคารแห่งประเทศไทยให้บริษัทที่จัดตั้งขึ้นข้างต้นเป็นบริษัทในกลุ่มธุรกิจทางการเงินของธนาคารแล้ว